கேள்வி: 1707 சில்லி கடற்படை துன்பியல் நிகழ்வு - விபத்து குறித்து விரிவாக சொல்லுங்கள்.
பதில்: சோவெல்லின் 21 கப்பல்களும் செப்டெம்பர் 29ம் தேதி சிப்ரால்ட்டரில் இருந்து புறப்பட்டன. எச்.எம்.எசு அசோசியேசன் அவரது தலைமைக் கப்பலாக இருந்தது. எச்.எம்.எசு ரோயல் ஆன் வைசு அட்மிரல் சர் சார்ச் பிங்கின் தலைமைக் கப்பலாகவும், எச்.எம்.எச்ய் டோர்பே ரியர் அட்மிரல் சர் யோன் நேரிசின் தலைமைக் கப்பலாகவும் இருந்தன. பயணம் முழுவதும் மோசமான காலநிலை இருந்ததுடன், தொடர்ச்சியான திடீர்ப் புயல்களையும், கடுங் காற்றையும் எதிர்கொள்ளவேண்டி இருந்தது. கப்பல்கள் அத்திலாந்திக்கை விட்டு நீங்கி பிசுக்கே குடாவைக் கடந்து இங்கிலாந்து நோக்கிச் செல்லும்போது, காலநிலை மேலும் மோசமாகியதுடன், கடுங்காற்று கப்பல்களைத் திட்டமிட்ட பாதையில் இருந்து வேறு திசை நோக்கித் திருப்பியது. இறுதியாக பழைய முறையின்படி 22 அக்டோபர் 1707 (தற்கால முறை 2 நவம்பர் 1707) இரவு கப்பல்கள் ஆங்கிலக் கால்வாயின் வாயிலில் நுழைந்தன. சேவெல்லின் மாலுமிகள் தாம் தமது பயணத்தின் கடைசிக் கட்டத்துக்கு வந்துவிட்டதாக நம்பினர். கப்பல் தொடர் பிரிட்டனியின் கரைக்கு அப்பல் உள்ள தீவு வெளியரணான உசாந்துக்கு மேற்கே பாதுகாப்பாகச் செல்வதாக அவர்கள் எண்ணினர். ஆனால், கடுமையான காலநிலையாலும், தமது இருப்பிட நெடுங்கோட்டைச் சரியாகக் கணிக்க முடியாமையினாலும் கப்பல்கள் பாதையை விட்டு விலகி சிலித் தீவுகளை நெருங்கியதை அவர்கள் உணரவில்லை.[http://www.shipwrecks.uk.com/tercentenary/index.htm Tercentenary Commemorations of the 1707 Association Disaster] இத்தவறு திருத்தப்படுவதற்கு முன்னரே நான்கு கப்பல்கள் பாறைகளில் மோதி உடைந்து கடலுள் மூழ்கின.